การจัดการ

บริษัทได้จัดวางโครงสร้างการจัดการภายใต้การกำกับดูแลของคณะกรรมการและคณะผู้บริหารดังแสดงในผังโครงสร้างองค์กรดังนี้

โครงสร้างคณะกรรมการ

คณะกรรมการ หมายถึง
คณะบุคคลที่ได้รับความไว้วางใจจากผู้ถือหุ้นให้เป็นผู้กำหนดนโยบายและทิศทางการดำเนินงานของบริษัท
กำกับดูแลการปฏิบัติงาน จัดระบบบริหารความเสี่ยง ระบบควบคุมการดำเนินงาน
การตรวจสอบตามแนว COSO ตลอดจนพิจารณาข้อขัดแยังทางผลประโยชน์อย่างรอบคอบ
เพื่อให้เจ้าหน้าที่ระดับบริหารและระดับปฏิบัติการสามารถปฏิบัติหน้าที่อย่างมีประสิทธิภาพและโปร่งใส

คณะกรรมการมีวาระการดำรงตำแหน่งตามข้อบังคับของบริษัท ซึ่งกำหนดให้ประธานกรรมการบริษัท
ต้องมิใช่บุคคลเดียวกับกรรมการผู้จัดการ หรือผู้บริหารของบริษัท
หรือหากบุคคลใดในคณะกรรมการดำรงตำแหน่งบริหารในบริษัทอื่น
ต้องกระทําการโดยเปิดเผยต่อผู้บังคับบัญชา ทั้งนี้ มีการจัดทำคู่มือกรรมการ
และมอบหมายให้เลขานุการบริษัททำหน้าที่ให้คำแนะนำด้านกฎหมายและกฎเกณฑ์ต่าง ๆ
รวมทั้งประสานให้มีการปฏิบัติตามมติของคณะกรรมการ

โครงสร้างของคณะกรรมการ ประกอบด้วยคณะกรรมการทั้งสิ้น 5 ชุด ได้แก่ คณะกรรมการบริษัท
คณะกรรมการบริหาร คณะกรรมการตรวจสอบ คณะอนุกรรมการกำหนดค่าตอบแทน
คณะอนุกรรมการสรรหา ดังรายละเอียดต่อไปนี้

คณะกรรมการบริษัท

ประกอบด้วยกรรมการที่เป็นผู้บริหาร 3 ท่าน และกรรมการที่ไม่ใช่ผู้บริหาร 6 ท่าน
ซึ่งในจำนวนนี้รวมถึงกรรมการอิสระ 3 ท่าน ดังรายชื่อต่อไปนี้

  ------- --------------------------------- ------------------------------
  ลำดับที่   ตำแหน่ง                            รายชื่อ

  1       ประธานกรรมการ                     นายประเสริฐ ตั้งตรงศักดิ์

  2       รองประธานกรรมการ                  นายณรงค์ จารุวจนะ

  3       กรรมการ                           นายธวิช จารุวจนะ

  4       กรรมการ                           นายกิตติ เตชะทวีกิจกุล

  5       กรรมการ                           นายสรรพิชญ์ เศรษฐพรพงศ์

  6       กรรมการ                           นายสุวิช สุวรุจิพร

  7       กรรมการอิสระ                       นายประวิตร ฉัตตะละดา

  8       กรรมการอิสระ                       นายชูชาติ วัฒนธรรม

  9       กรรมการอิสระ                       ดร. วิรัช อภิเมธีธำรง
  ------- --------------------------------- ------------------------------

ขอบเขตอำนาจหน้าที่ของคณะกรรมการบริษัท

-   ปฏิบัติหน้าที่ให้เป็นไปตามกฎหมาย วัตถุประสงค์และข้อบังคับของบริษัท
    หรือตามมติที่ได้รับจากที่ประชุมผู้ถือหุ้น

-   กำหนดนโยบายและทิศทางของบริษัท
    และกำกับดูแลฝ่ายบริหารให้ดำเนินการตามแนวทางที่กำหนดไว้

-   มีอำนาจในการกำหนดขอบเขตอำนาจหน้าที่ แต่งตั้ง ถอดถอน
    ตลอดจนประเมินผลและกำหนดค่าตอบแทนของฝ่ายบริหาร

-   ดูแลและประเมินความเหมาะสมของระบบการตรวจสอบและควบคุมภายในให้มีประสิทธิภาพทั้งด้านการดำเนินงาน
    การบัญชีและการเงิน รวมถึงร่วมพิจารณาผลการดำเนินงานในทุกไตรมาส

คุณสมบัติของคณะกรรมการอิสระ

-   ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดไม่ว่าจะเป็นบริษัทแม่ บริษัทย่อย
    บริษัทร่วมทุน นิติบุคคลที่มีความขัดแย้ง รวมถึงการถือหุ้นของผู้ที่เกี่ยวข้องกับกรรมการอิสระนั้น
    ๆ

-   ไม่เป็นผู้ที่มีตำแหน่งหรือมีส่วนเกี่ยวข้องในการบริหารหรือควบคุมดูแลบริษัท บริษัทย่อย
    บริษัทร่วม หรือนิติบุคคลที่อาจมีความขัดแย้ง
    หากเคยเป็นต้องพ้นจากลักษณะดังกล่าวมาแล้วไม่น้อยกว่า 2 ปีก่อนได้รับแต่งตั้ง

-   ไม่เป็นบุคคลที่สัมพันธ์ทางสายโลหิต
    หรือโดยการจดทะเบียนตามกฎหมายในลักษณะที่เป็นบิดามารดา คู่สมรส พี่น้อง และบุตร
    รวมทั้งคู่สมรสของบุตร ของผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่ได้รับการเสนอให้เป็นผู้บริหารหรือผู้มีอำนาจควบคุมบริษัทและบริษัทย่อย

-   ไม่มีความเกี่ยวข้องใด ๆ กับผู้ที่มีความสัมพันธ์ทางธุรกิจกับบริษัท บริษัทย่อย บริษัทร่วม
    หรือนิติบุคคลที่อาจมีความขัดแย้ง หากเคยมีต้องพ้นลักษณะดังกล่าวมาแล้วไม่น้อยกว่า 2
    ปีก่อนได้รับแต่งตั้ง

-   ไม่มีความสัมพันธ์เกี่ยวข้องใด ๆ กับสำนักงานสอบบัญชี ซึ่งเป็นผู้สอบบัญชีของบริษัท บริษัทย่อย
    บริษัทร่วม หรือนิติบุคคลที่อาจมีความขัดแย้งสังกัดอยู่
    หายเคยมีต้องพ้นลักษณะดังกล่าวมาแล้วไม่น้อยกว่า 2 ปีก่อนได้รับแต่งตั้ง

-   ไม่เป็นผู้ให้บริการทางวิชาชีพใด ๆ
    ซึ่งรวมถึงการเป็นที่ปรึกษากฎหมายหรือที่ปรึกษาทางการเงิน ซึ่งได้รับค่าบริการเกินกว่า 2
    ล้านบาทต่อปีจากบริษัท บริษัทย่อย บริษัทร่วม หรือนิติบุคคลที่อาจมีความขัดแย้ง
    ในกรณีที่เป็นนิติบุคคล ให้รวมถึงการเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
    ผู้บริหารหรือหุ้นส่วนผู้จัดการของผู้ให้บริการทางวิชาชีพนั้นด้วย
    หากเคยเป็นต้องพ้นจากลักษณะดังกล่าวไม่น้อยกว่า 2 ปีก่อนได้รับแต่งตั้ง

-   ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

-   ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

คณะกรรมการบริหาร

จำนวนทั้งสิ้น 7 ท่าน ประกอบด้วย

  ------- --------------------------------- ------------------------------
  ลำดับที่   ตำแหน่ง                            รายชื่อ

  1       ประธานกรรมการบริหาร                นายธวิช จารุวจนะ

  2       รองประธานกรรมการบริหาร             นายกิตติ เตชะทวีกิจกุล

  3       รองประธานกรรมการบริหาร             นายณรงค์ จารุวจนะ

  4       กรรมการบริหาร                      นายธงชัย หล่ำวีระกุล

  5       กรรมการบริหาร                      นายอรุณ ต่อเอกบัณฑิต

  6       กรรมการบริหาร                      นายวีรพันธุ์ ดุรงค์แสง

  7       กรรมการบริหาร                      นางนิตยา ธนวิริยะกุล
  ------- --------------------------------- ------------------------------

ขอบเขตอำนาจหน้าที่ของคณะกรรมการบริหาร

-   จัดวางโครงสร้างองค์กรการบริหาร จัดทำ เสนอแนะ กำหนดนโยบายและแผนกลยุทธ์ธุรกิจ
    ทั้งรายละเอียดในการคัดเลือกผลิตภัณฑ์ ช่องทางการจัดจำหน่าย การฝึกอบรม
    การประมาณการค่าใช้จ่ายและอนุมัติงบประมาณสำหรับประกอบธุรกิจประจำปี
    ตลอดจนบริหารและควบคุมดำเนินการให้เป็นไปตามมนโยบายและแนวทางธุรกิจที่กำหนด

-   มีอำนาจอนุมัติทางการเงินในวงเงินมูลค่าไม่เกินกว่าสองร้อยล้านบาท หรือเทียบเท่า
    หรือเป็นไปตามที่คณะกรรมการบริษัทมอบหมาย

-   มีอำนาจประกอบธุรกรรมทางการเงินกับธนาคารดังต่อไปนี้
    การขอเปิดบัญชีเงินฝากทุกประเภทกับธนาคารพาณิชย์ทั้งในและนอกประเทศ
    มีอำนาจสั่งจ่ายเช็คและลงนามในเอกสารต่าง ๆ ที่ติดต่อกับธนาคารตามบัญชีเงินฝาก
    ตลอดจนให้มีอำนาจปิดบัญชีเงินฝากของบริษัทกับธนาคาร

-   พิจารณาอนุมัติการเข้าทำสัญญาหรือข้อตกลงใด ๆ ที่เกี่ยวกับการซื้อหรือขาย ผลิตภัณฑ์
    หรือบริการ ซึ่งเป็นการดำเนินการค้าตามปกติของบริษัท
    หรือสัญญาเกี่ยวกับการจัดซื้อจัดจ้างหรือสัญญาอื่นใดเพื่อประโยชน์ในกิจการของบริษัท

-   แต่งตั้งถอดถอนพนักงานในตำแหน่งผู้อำนวยการ รองหรือผู้ช่วยผู้อำนวยการ

-   ปฏิบัติหน้าที่อื่น ๆ ตามที่ได้รับมอบหมายในแต่ละช่วงเวลาจากคณะกรรมการบริษัท

ทั้งนี้ คณะกรรมการบริหารอาจมอบอำนาจช่วงให้ผู้อำนวยการ รองหรือผู้ช่วยผู้อำนวยการ
หรือพนักงานระดับบริหารของบริษัทให้มีอำนาจอนุมัติทางการเงิน
หรือสัญญาเรื่องใดเรื่องหนึ่งหรือหลายเรื่องตามที่คณะกรรมการบริหารพิจารณาเห็นสมควรได้
แต่การอนุมัติรายการดังกล่าวข้างต้น
ต้องมิใช่การอนุมัติรายการที่ตนหรือผู้รับมอบอำนาจช่วงอาจมีความขัดแย้ง มีส่วนได้เสีย
หรือมีความขัดแย้งทางผลประโยชน์อื่นใดกับบริษัทหรือบริษัทย่อย
ยกเว้นเป็นการอนุมัติรายการตามปกติในการประกอบธุรกิจและ/หรือเป็นไปตามหลักเกณฑ์ที่คณะกรรมการบริษัทได้อนุมัติไว้แล้ว

คณะกรรมการตรวจสอบ

ประกอบด้วยกรรมการอิสระทั้ง 3 ท่าน ซึ่งมีคุณสมบัติตามประกาศตลาดหลักทรัพย์แห่งประเทศไทย
และไม่มีความสัมพันธ์ทางธุรกิจหรือบริการทางวิชาชีพกับบริษัท บริษัทย่อย บริษัทร่วม
หรือนิติบุคคลที่อาจมีความขัดแย้ง

  ------- --------------------------------- ------------------------------
  ลำดับที่   ตำแหน่ง                            รายชื่อ

  1       ประธานกรรมการตรวจสอบ              นายประวิตร ฉัตตะละดา

  2       กรรมการตรวจสอบ                    นายชูชาติ วัฒนธรรม

  3       กรรมการตรวจสอบ                    ดร. วิรัช อภิเมธีธำรง
  ------- --------------------------------- ------------------------------

หมายเหตุ

1)  ดร.วิรัช อภิเมธีธำรง
    มีความรู้และประสบการณ์เพียงพอในการทำหน้าที่สอบทานความน่าเชื่อถือของงบการเงิน
    ซึ่งความรู้และประสบการณ์มีรายละเอียดตามเอกสารแนบที่ 1

ขอบเขตอำนาจหน้าที่ของคณะกรรมการตรวจสอบ

-   สอบทานให้มีการดำเนินการอย่างถูกต้องเหมาะสมและมีประสิทธิภาพในเรื่องการรายงานทางการเงิน
    ระบบการควบคุมภายใน (Internal Control) และระบบตรวจสอบภายใน (Internal
    Audit) ตลอดจนการปฏิบัติตามกฎหมายและข้อกำหนดว่าด้วยหลักทรัพย์และตลาดหลักทรัพย์
    และกฎหมายที่เกี่ยวข้องกับธุรกิจของบริษัท

-   ให้ความเห็นชอบในการพิจารณาความเป็นอิสระของหน่วยงานภายใน
    การพิจารณาแต่งตั้งโยกย้ายหรือเลิกจ้างหัวหน้าหน่วยงานตรวจสอบภายใน
    และหน่วยงานอื่นที่รับผิดชอบเกี่ยวกับการตรวจสอบภายใน
    การคัดเลือกและเสนอแต่งตั้งบุคคลซึ่งมีความเป็นอิสระเพื่อทำหน้าที่ผู้สอบบัญชี
    และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี
    โดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

-   พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์

-   จัดทำรายงานของคณะกรรมการตรวจสอบซึ่งลงนามรับรองโดยประธานคณะกรรมการตรวจสอบ
    เปิดเผยในรายงานประจำปี โดยต้องประกอบด้วยข้อมูลอย่างน้อย ได้แก่
    ความเห็นเกี่ยวกับความถูกต้องครบถ้วนและเชื่อถือได้ของรายงานทางการเงิน
    ความเหมาะสมเพียงพอของระบบควบคุมภายใน
    การปฏิบัติตามกฎหมายและข้อกำหนดของตลาดหลักทรัพย์ และกฎหมายอื่น
    ความเหมาะสมของผู้สอบบัญชี รายการที่อาจมีความขัดแย้งทางผลประโยชน์
    จำนวนครั้งและการเข้าร่วมประชุมของคณะกรรมการตรวจสอบ
    ข้อสังเกตที่ได้รับจากการปฏิบัติหน้าที่ตามกฎบัตร (charter)
    และ/หรือรายการอื่นที่ผู้ถือหุ้นและผู้ลงทุนควรทราบภายใต้ของเขตหน้าที่ที่ได้รับมอบหมายจากคณะกรรมการบริษัท

-   ปฏิบัติหน้าที่อื่นใดตามที่ได้รับมอบหมายของคณะกรรมการบริษัท
    ซึ่งผ่านความเห็นชอบของคณะกรรมการตรวจสอบแล้ว

การปฏิบัติตามขอบเขตอำนาจหน้าที่ข้างต้น
คณะกรรมการตรวจสอบมีความรับผิดชอบต่อคณะกรรมการบริษัทโดยตรง
ขณะที่คณะกรรมการบริษัทมีความรับผิดชอบในการดำเนินงานต่อบุคคลภายนอก

คณะอนุกรรมการกำหนดค่าตอบแทน

จำนวนทั้งสิ้น 3 ท่าน ประกอบด้วยกรรมการอิสระ 1 ท่าน กรรมการที่ไม่มีส่วนร่วมในการบริหาร 1
ท่าน และกรรมการที่มีส่วนร่วมในการบริหาร 1 ท่าน โดยประธานกรรมการและกรรมการผู้จัดการ
ไม่ได้เป็นประธานหรือกรรมการในคณะอนุกรรมการกำหนดค่าตอบแทน

  ------- --------------------------------- ------------------------------
  ลำดับที่   ตำแหน่ง                            รายชื่อ

  1       ประธานอนุกรรมการกำหนดค่าตอบแทน      นายสุวิช สุวรุจิพร

  2       รองประธานอนุกรรมการกำหนดค่าตอบแทน   นายประวิตร ฉัตตะละดา

  3       อนุกรรมการกำหนดค่าตอบแทน            นายณรงค์ จารุวจนะ
  ------- --------------------------------- ------------------------------

ขอบเขตอำนาจหน้าที่ของคณะอนุกรรมการกำหนดค่าตอบแทน

-   กำหนดค่าตอบแทนที่จำเป็น เหมาะสมและจูงใจในแต่ละปี
    เพื่อรักษาบุคลากรซึ่งดำรงตำแหน่งคณะกรรมการชุดต่าง ๆ รวมทั้งกรรมการผู้จัดการ

-   จัดทำหลักเกณฑ์และนโยบายกำหนดค่าตอบแทนของคณะกรรมการและกรรมการผู้จัดการ
    เพื่อนำเสนอให้คณะกรรมการพิจารณาอนุมัติและ/หรือนำเสนอต่อที่ประชุมผู้ถือหุ้นอนุมัติตามแต่กรณี
    เป็นผู้ให้คำชี้แจงและตอบคำถามเกี่ยวกับค่าตอบแทนของกรรมการและผู้บริหารระดับสูงในที่ประชุมผู้ถือหุ้น

-   รายงานนโยบายด้านค่าตอบแทนกรรมการและเปิดเผยไว้ในรายงานประจำปี

คณะอนุกรรมการสรรหา

จำนวน 3 ท่านประกอบด้วยกรรมการอิสระ 1 ท่าน กรรมการที่ไม่มีส่วนร่วมในการบริหาร 1 ท่าน
และกรรมการที่มีส่วนร่วมในการบริหาร 1 ท่าน
โดยประธานกรรมการและกรรมการผู้จัดการไม่ได้เป็นประธานหรือกรรมการในคณะ
อนุกรรมการสรรหา

  -------- -------------------------------- ------------------------------
  ลำดับที่    ตำแหน่ง                           รายชื่อ

  1        ประธานอนุกรรมการสรรหา             นายสุวิช สุวรุจิพร

  2        รองประธานอนุกรรมการสรรหา          นายประวิตร ฉัตตะละดา

  3        อนุกรรมการสรรหา                   นายณรงค์ จารุวจนะ
  -------- -------------------------------- ------------------------------

ขอบเขตอำนาจหน้าที่ของคณะอนุกรรมการสรรหา

-   กำหนดหลักเกณฑ์และนโยบายในการสรรหาคณะกรรมการและกรรมการชุดย่อยของบริษัท

-   พิจารณาสรรหาบุคคลที่เหมาะสมมาดำรงตำแหน่งกรรมการ
    เพื่อเสนอคณะกรรมการบริษัทพิจารณาอนุมัติและ/หรือเสนอขออนุมัติต่อที่ประชุมผู้ถือหุ้นแล้วแต่กรณี

-   พิจารณาสรรหาผู้ที่เหมาะสมเพื่อดำรงตำแหน่งกรรมการผู้จัดการ ในกรณีที่มีตำแหน่งว่างลง
    รวมทั้งกำหนดหลักเกณฑ์ในการสืบทอดผู้บริหารระดับสูง

คณะผู้บริหาร

คณะผู้บริหารมีจำนวน 16 ท่าน ประกอบด้วย

  ------- ----------------------------- ------------------------------------
  ลำดับที่   รายชื่อ                         ตำแหน่ง

  1       นายธวิช จารุวจนะ                กรรมการผู้จัดการ

  2       นายกิตติ เตชะทวีกิจกุล             รองกรรมการผู้จัดการ

  3       นายณรงค์ จารุวจนะ               รองกรรมการผู้จัดการ

  4       นายวีรพันธุ์ ดุรงค์แสง              ผู้อำนวยการกลุ่มผลิตภัณฑ์ฮาร์ดแวร์

  5       นายอรุณ ต่อเอกบัณฑิต              ผู้อำนวยการกลุ่มผลิตภัณฑ์ซอฟต์แวร์โซลูชั่น

  6       นายธงชัย หล่ำวีระกุล              ผู้อำนวยการกลุ่มผลิตภัณฑ์วัสดุสิ้นเปลือง

  7       นางนิตยา ธนวิริยะกุล              ผู้อำนวยการสายงานบัญชี การเงินและธุรการ
                                        /เลขานุการบริษัท

  8       นายจิระศักดิ์ ตรังคิณีนาถ            ผู้ช่วยผู้อำนวยการกลุ่มผลิตภัณฑ์ฮาร์ดแวร์

  9       นางสาวอารีรัตน์ วิทูราภรณ์          ผู้ช่วยผู้อำนวยการกลุ่มผลิตภัณฑ์ฮาร์ดแวร์

  10      นายฐิติพงศ์ จรณะจิตต์              ผู้ช่วยผู้อำนวยการกลุ่มผลิตภัณฑ์ซอฟต์แวร์โซลูชั่น

  11      นายยงยุทธ ศรีวันทนียกุล            ผู้ช่วยผู้อำนวยการกลุ่มผลิตภัณฑ์ซอฟต์แวร์โซลูชั่น

  12      นายสุรเดช เลิศธรรมจักร์           ผู้ช่วยผู้อำนวยการกลุ่มผลิตภัณฑ์ซอฟต์แวร์โซลูชั่น

  13      นายสมศักดิ์ มานะยิ่งเจริญ           ผู้ช่วยผู้อำนวยการกลุ่มผลิตภัณฑ์ซอฟต์แวร์โซลูชั่น

  14      นางสาวอรวรรณ วิเชียรกวี          ผู้ช่วยผู้อำนวยการกลุ่มผลิตภัณฑ์ซอฟต์แวร์โซลูชั่น

  15      นายกฤษฎา พันธุ์ลำใย              ผู้ช่วยผู้อำนวยการกลุ่มผลิตภัณฑ์วัสดุสิ้นเปลือง

  16      นางเนาวนิจ หลิมประเสริฐศิริ        ผู้ช่วยผู้อำนวยการกลุ่มผลิตภัณฑ์วัสดุสิ้นเปลือง
  ------- ----------------------------- ------------------------------------

ผู้บริหารลำดับที่ 1 ถึง 7 คือ ผู้บริหารตามคำนิยามของ ตลท.

ขอบเขตอำนาจหน้าที่ของกรรมการผู้จัดการ

-   กำหนดนโยบาย วัตถุประสงค์ แนวทางและภารกิจหลัก กลยุทธ์ธุรกิจ
    และการระดมทุนของบริษัทเสนอต่อคณะกรรมการบริหาร
    และ/หรือคณะกรรมการบริษัทตามลำดับความสำคัญ
    รวมทั้งบริหารจัดการและกำกับดูแลการดำเนินธุรกิจตามปกติของบริษัท เช่น
    การติดต่อและสร้างสัมพันธภาพที่ดีกับเจ้าของผลิตภัณฑ์และ ลูกค้า การบริหารการตลาด
    การพิจารณาทำสัญาซื้อขาย เป็นต้น

-   มีอำนาจแต่งตั้งรองหรือผู้ช่วยกรรมการผู้จัดการ และที่ปรึกษาด้านต่างๆ
    ที่จำเป็นต่อการดำเนินงานของบริษัท ตลอดจนมีอำนาจจ้าง แต่งตั้ง ปลดออก ให้ออก
    รวมถึงกำหนดอัตราค่าจ้าง ให้บำเหน็จรางวัล ขึ้นเงินเดือนค่าตอบแทน
    เงินโบนัสให้กับพนักงานทุกระดับ เว้นแต่ในตำแหน่งผู้อำนวยการ
    จะต้องได้รับอนุมัติจากคณะกรรมการบริหาร

-   มีอำนาจพิจารณาอนุมัติการประกอบธุรกรรมบางประเภท ได้แก่
    การอนุมัติทำสัญญาหรือข้อตกลงใด ๆ ที่เกี่ยวกับการดำเนินธุรกิจของบริษัท
    โดยสามารถทำสัญญาจัดซื้อหรือจัดจ้างภายในวงเงินไม่เกินกว่าสามล้านบาทหรือเทียบเท่า
    หรือเป็นไปตามที่คณะกรรมการบริษัทกำหนด
    การอนุมัติทางการเงินภายในวงเงินไม่เกินหนึ่งร้อยล้านบาทหรือเทียบเท่า
    หรือเป็นไปตามที่คณะกรรมการบริษัทมอบหมาย
    การอนุมัติค่าใช้จ่ายในการสั่งซื้อผลิตภัณฑ์หรือบริการเพื่อนำมาจำหน่ายตามปกติของธุรกิจในวงเงินไม่เกินสองร้อยล้านบาทหรือเทียบเท่า
    หรือเป็นไปตามที่คณะกรรมการบริษัทมอบหมาย

-   ดำเนินการในเรื่องอื่นใดตามที่คณะกรรมการบริษัทได้มอบหมาย

ทั้งนี้ กรรมการผู้จัดการอาจใช้ดุลยพินิจในการมอบอำนาจช่วงให้รองกรรมการผู้จัดการ ผู้อำนวยการ
รองหรือผู้ช่วยผู้อำนวยการ
หรือพนักงานระดับบริหารของบริษัทดำเนินการแทนในเรื่องที่จำเป็นและสมควร
แต่การมอบอำนาจดังกล่าว ต้องมิใช่การอนุมัติรายการที่ตนหรือผู้รับมอบอำนาจช่วงอาจมีความขัดแย้ง
มีส่วนได้เสีย หรืออาจมีความขัดแย้งทางผลประโยชน์ในลักษณะอื่นใดทำกับบริษัทหรือบริษัทย่อย
ยกเว้นเป็นการอนุมัติรายการที่เป็นไปตามปกติธุรกิจ
และ/หรือเป็นไปตามหลักเกณฑ์ที่คณะกรรมการบริษัทได้อนุมัติไว้แล้ว

การพัฒนาและประเมินตนเองของคณะกรรมการและผู้บริหาร

คณะกรรมการและผู้บริหารต้องมีการประเมินผลการปฏิบัติงานรายบุคคลเป็นประจำทุกปี
และสรุปผลที่ได้แจ้งให้ที่ประชุมคณะกรรมการทราบ เพื่อนำไปปรับปรุงการปฏิบัติหน้าที่ต่อไป

การฝึกอบรมความรู้แก่ผู้เกี่ยวข้องในระบบกํากับดูแลกิจการของบริษัท เช่น กรรมการ
กรรมการตรวจสอบ ผู้บริหาร เลขานุการบริษัท เป็นต้น
ทั้งที่กระทําเป็นการภายในบริษัทและใช้บริการของสถาบันภายนอก อาทิ
สมาคมส่งเสริมสถาบันกรรมการบริษัทไทย (IOD)

กรรมการผู้จัดการและผู้บริหารต้องเตรียมแผนพัฒนาและสืบทอดงานเพื่อรายงานให้คณะกรรมการทราบ
และทุกครั้งที่มีการเปลี่ยนแปลงกรรมการใหม่
เลขานุการบริษัทต้องนําส่งข้อมูลเอกสารที่เป็นประโยชน์ต่อการปฏิบัติหน้าที่
ตลอดทั้งแนะนําลักษณะธุรกิจและแนวทางการดําเนินงานของบริษัทให้กรรมการใหม่รับทราบ

บริษัทยังมีแผนประกันความรับผิดของกรรมการและเจ้าหน้าที่ของบริษัท (Directors and
Officers Liability Insurance)
ซึ่งให้ความคุ้มครองกรรมการและเจ้าหน้าที่ของบริษัทต่อความสูญเสียหรือค่าเสียหายทางการเงินอันเนื่องจาก
“การละเมิดหรือการกระทำผิด” ที่กรรมการหรือเจ้าหน้าที่บริษัทต้องรับผิดชอบตามกฎหมาย

การประชุมคณะกรรมการ

บริษัทกําหนดการประชุมคณะกรรมการล่วงหน้าทั้งปี
และดำเนินการแจ้งให้กรรมการแต่ละท่านตั้งแต่ต้นปี โดยให้มีการประชุมอย่างน้อยปีละ 5 ครั้ง

ในการประชุมคณะกรรมการแต่ละครั้ง ประธานกรรมการและ/หรือรองประธานกรรมการ
และกรรมการผู้จัดการมีความเป็นอิสระในการนำเสนอและร่วมพิจารณาเลือกเรื่องเข้าวาระการประชุมคณะกรรมการ
รวมทั้งมีนโยบายให้ผู้บริหารเข้าร่วมประชุมคณะกรรมการ
เพื่อรับทราบหรือให้รายละเอียดเพิ่มเติมในกรณีเกี่ยวข้องกับปัญหาโดยตรง
รวมทั้งจัดสรรเวลาให้ผู้บริหารนำเสนอและอภิปรายอย่างรอบด้าน
ซึ่งบริษัทจะจัดส่งหนังสือเชิญประชุมและเอกสารประกอบการประชุมล่วงหน้า
ยกเว้นเรื่องที่ไม่ประสงค์เปิดเผยเป็นลายลักษณ์อักษร ให้นำอภิปรายในที่ประชุม

นอกจากนี้ บริษัทมีนโยบายให้ผู้บริหารของบริษัทประชุมกันทุกเดือน
เพื่อสรุปและวิเคราะห์ผลการดําเนินงาน และนำเสนอให้คณะกรรมการทราบในการประชุมทุกครั้ง
โดยคณะกรรมการสามารถเข้าถึงสารสนเทศที่จําเป็นเพิ่มเติมได้จากกรรมการผู้จัดการหรือเลขานุการบริษัท
หรือผู้บริหารอื่นที่ได้รับมอบหมายภายในขอบเขตที่กําหนดไว้

คณะกรรมการยังมีนโยบายให้กรรมการที่ไม่ใช่ผู้บริหารจัดประชุมระหว่างกันเองตามความจำเป็น
หรืออย่างน้อยปีละ 1 ครั้ง เพื่ออภิปรายและประเมินปัญหาต่างๆ
โดยไม่จำเป็นต้องมีฝ่ายจัดการร่วมเข้าร่วม
และต้องรายงานผลการประชุมให้กรรมการผู้จัดการทราบ

ในรอบปีที่ผ่านมามีกรรมการ และผู้บริหารแต่ละท่านเข้าประชุมดังนี้

+---+--------------------+------+------+------+------+-------+-------+
| ร |                    | จ    |      |      |      |       |       |
| า |                    | ำนวน |      |      |      |       |       |
| ย |                    | ครั้งท |      |      |      |       |       |
| น |                    | ี่เข้าป |      |      |      |       |       |
| า |                    | ระชุม |      |      |      |       |       |
| ม |                    | /    |      |      |      |       |       |
| ก |                    | จำ   |      |      |      |       |       |
| ร |                    | นวนค |      |      |      |       |       |
| ร |                    | รั้งที่ป |      |      |      |       |       |
| ม |                    | ระชุม |      |      |      |       |       |
| ก |                    | ปร   |      |      |      |       |       |
| า |                    | ะจำปี |      |      |      |       |       |
| ร |                    | 2554 |      |      |      |       |       |
| แ |                    |      |      |      |      |       |       |
| ล |                    |      |      |      |      |       |       |
| ะ |                    |      |      |      |      |       |       |
| ผ |                    |      |      |      |      |       |       |
| ู้บ |                    |      |      |      |      |       |       |
| ร |                    |      |      |      |      |       |       |
| ิห |                    |      |      |      |      |       |       |
| า |                    |      |      |      |      |       |       |
| ร |                    |      |      |      |      |       |       |
+---+--------------------+------+------+------+------+-------+-------+
|   |                    | คณ   | คณ   | คณ   | ค    | คณะอ  | คณ    |
|   |                    | ะกรร | ะกรร | ะกรร | ณะอน | นุกรรม | ะกรรม |
|   |                    | มการ | มการ | มการ | ุกรรม |       | การที่ไ |
|   |                    |      |      |      |      | ก     | ม่เป็นผ |
|   |                    |      | บ    | ตรว  | การส | ารกำห | ู้บริหาร |
|   |                    |      | ริหาร | จสอบ | รรหา | นดค่าต |       |
|   |                    |      |      |      |      | อบแทน |       |
+---+--------------------+------+------+------+------+-------+-------+
| 1 | นายประเสริฐ         | 4/5  |      |      |      |       | 1/1   |
|   | ตั้งตรงศักดิ์           |      |      |      |      |       |       |
+---+--------------------+------+------+------+------+-------+-------+
| 2 | นายธวิช จารุวจนะ     | 5/5  | 1    |      |      |       |       |
|   |                    |      | 2/12 |      |      |       |       |
+---+--------------------+------+------+------+------+-------+-------+
| 3 | นายณรงค์ จารุวจนะ    | 5/5  | 1    |      | 2/2  | 1/1   |       |
|   |                    |      | 2/12 |      |      |       |       |
+---+--------------------+------+------+------+------+-------+-------+
| 4 | นายกิตติ เตชะทวีกิจกุล  | 5/5  | 1    |      |      |       |       |
|   |                    |      | 2/12 |      |      |       |       |
+---+--------------------+------+------+------+------+-------+-------+
| 5 | นายสุวิช สุวรุจิพร      | 5/5  |      |      | 2/2  | 1/1   | 1/1   |
+---+--------------------+------+------+------+------+-------+-------+
| 6 | นายสรรพิชญ์          | 5/5  |      |      |      |       | 1/1   |
|   | เศรษฐพรพงศ์         |      |      |      |      |       |       |
+---+--------------------+------+------+------+------+-------+-------+
| 7 | นายประวิตร ฉัตตะละดา | 5/5  |      | 6/6  | 2/2  | 1/1   | 1/1   |
+---+--------------------+------+------+------+------+-------+-------+
| 8 | นายชูชาติ วัฒนธรรม    | 5/5  |      | 6/6  |      |       | 1/1   |
+---+--------------------+------+------+------+------+-------+-------+
| 9 | ดร.วิรัช อภิเมธีธำรง   | 5/5  |      | 6/6  |      |       | 1/1   |
+---+--------------------+------+------+------+------+-------+-------+
| 1 | นายอรุณ ต่อเอกบัณฑิต   | 5/5  | 1    |      |      |       |       |
| 0 |                    |      | 1/12 |      |      |       |       |
+---+--------------------+------+------+------+------+-------+-------+
| 1 | นางสาวอัจฉราภรณ์     | 3/5  | 6/12 |      |      |       |       |
| 1 | ปรีชากาญจนดิษฐ์       |      |      |      |      |       |       |
+---+--------------------+------+------+------+------+-------+-------+
| 1 | นายธงชัย หล่ำวีระกุล   | 4/5  | 1    |      |      |       |       |
| 2 |                    |      | 1/12 |      |      |       |       |
+---+--------------------+------+------+------+------+-------+-------+
| 1 | นายวีรพันธุ์ ดุรงค์แสง   | 5/5  | 1    |      |      |       |       |
| 3 |                    |      | 2/12 |      |      |       |       |
+---+--------------------+------+------+------+------+-------+-------+
| 1 | นางนิตยา ธนวิริยะกุล   | 5/5  | 1    |      |      |       |       |
| 4 |                    |      | 1/11 |      |      |       |       |
+---+--------------------+------+------+------+------+-------+-------+

นางสาวอัจฉราภรณ์ ปรีชากาญจนดิษฐ์ ลาออกจากการเป็นกรรมการบริหาร มีผล ณ วันที่ 1
มกราคม 2555

นางนิตยา ธนวิริยะกุล ได้รับการแต่งตั้งเป็นกรรมการบริหาร มีผล ณ วันที่ 26 มกราคม 2555

การสรรหากรรมการและผู้บริหาร

กระบวนการคัดเลือกบุคคลเข้าดำรงตำแหน่งในคณะกรรมการ
ต้องได้รับการเสนอชื่อตามหลักเกณฑ์การสรรหาของคณะอนุกรรมการสรรหา
ซึ่งต้องไม่ขัดกับข้อบังคับของบริษัท
และไม่มีคุณสมบัติต้องห้ามตามที่คณะกรรมการกำกับหลักทรัพย์และตลาดหลักทรัพย์กำหนด
จากนั้นจึงนำเสนอต่อคณะกรรมการบริษัทเพื่อพิจารณาก่อนนำเข้าสู่ที่ประชุมผู้ถือหุ้นเพื่อเลือกตั้งกรรมการเข้าดำรงตำแหน่งต่อไป
โดยเกณฑ์ปฏิบัติในการเลือกตั้งคณะกรรมการ มีดังนี้

-   หุ้นหนึ่งหุ้นคิดเป็นหนึ่งคะแนนเสียง
    ผู้ถือหุ้นแต่ละคนจะต้องใช้คะแนนเสียงทั้งหมดในการเลือกตั้งบุคคลคนเดียว
    หรือหลายคนเป็นกรรมการก็ได้ แต่จะแบ่งคะแนนเสียงที่มีให้แก่ผู้ใดมากน้อยเพียงใดไม่ได้

-   บุคคลที่ได้รับคะแนนเสียงสูงสุดตามลำดับ
    จะเป็นผู้ได้รับการเลือกตั้งเท่าจำนวนกรรมที่พึงมีหรือพึงเลือกตั้งในครั้งนั้น
    หากบุคคลที่ได้รับตั้งลำดับถัดมามีคะแนนเสียงเท่ากัน
    และเกินกว่าจำนวนกรรมการที่พึงมีหรือพึงเลือกตั้ง ให้ประธานเป็นผู้ออกเสียงชี้ขาด

-   ในการประชุมสามัญประจำปีทุกครั้ง กำหนดให้กรรมการออกจากตำแหน่งในอัตราหนึ่งในสาม
    หรือใกล้เคียงหากอัตราส่วนไม่ลงตัว
    ซึ่งกรรมการที่ต้องออกจากตำแหน่งในปีแรกและปีที่สองภายหลังจดทะเบียนบริษัท
    ให้ใช้วิธีจับสลาก ต่อเมื่อถัดจากปีดังกล่าว ให้กรรมการที่อยู่ในตำแหน่งนานที่สุดเป็นผู้ลาออก
    ทั้งนี้ กรรมการที่พ้นจากตำแหน่งสามารถได้รับเลือกตั้งกลับเข้ามาใหม่ได้

-   ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้
    ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

สำหรับการสรรหาคณะกรรมการบริหาร
ให้คณะกรรมการบริษัทเป็นผู้แต่งตั้งบุคคลในคณะกรรมการบริหาร
ทั้งนี้ต้องเป็นผู้มีคุณสมบัติและความสามารถในการปฏิบัติหน้าที่ และเป็นไปตามข้อบังคับบริษัท
ซึ่งกำหนดให้คณะกรรมการบริษัทมีอำนาจเลือกตั้งกรรมการใด ๆ
หรือบุคคลใดเป็นคณะกรรมการบริหารเพื่อดำเนินการอย่างหนึ่งอย่างใดหรือหลายอย่าง
โดยสามารถกำหนดเงื่อนไขอย่างใดก็ได้ หรืออาจมอบหมายให้กรรมการคนหนึ่งหรือหลายคน
หรือบุคคลอื่นไปดำเนินการแทนได้

ค่าตอบแทนกรรมการและผู้บริหาร

คณะอนุกรรมการกําหนดค่าตอบแทนเป็นผู้พิจารณากำหนดค่าตอบแทนของคณะกรรมการ
โดยประเมินผลจากปัจจัยต่อไปนี้ ขอบเขตหน้าที่ความรับผิดชอบ ประสบการณ์ ผลการปฏิบัติงาน
การขยายตัวทางธุรกิจและการเติบโตทางผลกำไรของบริษัท
การเปรียบเทียบค่าตอบแทนกรรมการกับองค์กรอื่น ๆ ในอุตสาหกรรมประเภทเดียวกัน

ค่าตอบแทนที่ได้รับจะอยู่ในรูปของเงินเดือน โบนัส หรือผลตอบแทนจูงใจในระยะยาว
และเป็นไปตามกรอบนโยบายที่ได้รับอนุมัติจากคณะกรรมการบริษัท
รวมถึงผู้ถือหุ้นในกรณีเป็นค่าตอบแทนประเภทที่ต้องได้รับการอนุมัติจากที่ประชุมผู้ถือหุ้น

จากการประชุมสามัญผู้ถือหุ้นประจำปี 2554 เมื่อวันที่ 8 เมษายน 2554
มีมติเกี่ยวกับค่าตอบแทนกรรมการและกรรมการตรวจสอบโดยแบ่งเป็น ค่าบำเหน็จคณะกรรมการ
2,400,000 บาทต่อปีต่อคณะ ค่าเบี้ยประชุมกรรมการท่านละ 15,000 บาทต่อครั้งการประชุม
ค่าตอบแทนประธานกรรมการตรวจสอบ 120,000 บาทต่อไตรมาส
และค่าตอบแทนกรรมการตรวจสอบท่านละ 80,000 บาทต่อไตรมาส ซึ่งเท่ากับค่าตอบแทนในปี
2553

สรุปเปรียบเทียบค่าตอบแทนกรรมการและผู้บริหาร

  (หน่วย: บาท)

  -------------------- ---------------------------------- ------------ ---------------- ------------
  ประเภทค่าตอบแทน       ค่าตอบแทนกรรมการและกรรมการตรวจสอบ                ค่าตอบแทนผู้บริหาร   

                       ปี 2553                             ปี 2554       ปี 2553           ปี 2554

  เงินเดือนและโบนัส       --                                 --           40,925,500       55,116,000

  เบี้ยประชุม             1,555,000                          1,555,000    830,000          870,000

  บำเหน็จ               900,000                            1,080,000    1,050,000        1,260,000

  รวม                  2,455,000                          2,635,000    42,805,500       57,246,000

  จำนวนราย             6                                  6            7                8
  -------------------- ---------------------------------- ------------ ---------------- ------------

สรุปค่าเบี้ยประชุมและบำเหน็จที่กรรมการและผู้บริหารได้รับเป็นรายบุคคล

(หน่วย: บาท)

  ---------------- ---------------------- ----------- --------------- ----------- ---------------
  ประเภทค่าตอบแทน                          ปี 2553                      ปี 2554      

                                          เบี้ยประชุม    บำเหน็จกรรมการ   เบี้ยประชุม    บำเหน็จกรรมการ

  1                นายประเสริฐ ตั้งตรงศักดิ์    60,000      150,000         60,000      180,000

  2                นายธวิช จารุวจนะ         120,000     150,000         120,000     180,000

  3                นายกิตติ เตชะทวีกิจกุล      120,000     150,000         120,000     180,000

  4                นายณรงค์ จารุวจนะ        120,000     150,000         120,000     180,000

  5                นายสุวิช สุวรุจิพร          75,000      150,000         75,000      180,000

  6                นายสรรพิชญ์ เศรษฐพรพงศ์   75,000      150,000         75,000      180,000

  7                นายประวิตร ฉัตตะละดา     555,000     150,000         555,000     180,000

  8                นายชูชาติ วัฒนธรรม        395,000     150,000         395,000     180,000

  9                ดร.วิรัช อภิเมธีธำรง       395,000     150,000         395,000     180,000

  10               นายธงชัย หล่ำวีระกุล       120,000     150,000         110,000     180,000

  11               นางสาวอัจฉราภรณ์         110,000     150,000         60,000      180,000
                   ปรีชากาญจนดิษฐ์                                                   

  12               นายอรุณ ต่อเอกบัณฑิต       120,000     150,000         110,000     180,000

  13               นายวีรพันธุ์ ดุรงค์แสง       120,000     150,000         120,000     180,000

  14               นางนิตยา ธนวิริยะกุล                                   110,000     

  รวมทั้งสิ้น                                 2,385,000   1,950,000       2,425,000   2,340,000
  ---------------- ---------------------- ----------- --------------- ----------- ---------------

หมายเหตุ

1.  กรรมการบริหารลำดับที่ 11 ลาออกจากการเป็นกรรมการบริหาร มีผล ณ วันที่ 1 มกราคม
    2555

2.  ผู้บริหารลำดับที่ 14 ได้รับการแต่งตั้งเมื่อวันที่ 4 มกราคม 2554

การกำกับดูแลกิจการ

บริษัทมีการกำหนดนโยบายกำกับดูแลกิจการ เพื่อให้คณะกรรมการ ผู้บริหาร
และพนักงานทุกระดับถือเป็นแนวทางในการปฏิบัติงาน
โดยมีเจตนาส่งเสริมให้บริษัทเป็นองค์กรที่มีประสิทธิภาพในการดำเนินธุรกิจ มีการบริหารจัดการที่ดี
โปร่งใสและตรวจสอบได้ เพื่อสร้างประโยชน์สูงสุดให้แก่ผู้ถือหุ้น ผู้มีส่วนได้ส่วนเสีย ชุมชนและสังคม

การปฏิบัติต่อผู้ถือหุ้นอย่างเท่าเทียม ทั้งในสิทธิการซื้อขายหุ้น สิทธิในส่วนแบ่งกำไร
สามารถร่วมประชุมและออกเสียงลงมติในที่ประชุมผู้ถือหุ้นได้ด้วยตนเอง
หรือมอบฉันทะให้ผู้อื่นดำเนินการตัดสินใจเรื่องที่ส่งผลกระทบต่อนโยบายสำคัญ
ผ่านบัตรลงคะแนนเสียงซึ่งตรวจสอบได้
รวมทั้งสามารถแสดงความคิดเห็นหรือตั้งคำถามต่อที่ประชุมในเรื่องที่เกี่ยวข้องกับบริษัท
หรือเข้าถึงสารสนเทศของบริษัททั้งก่อนและหลังการประชุมผ่านช่องทางสื่อสารต่าง ๆ เช่น
ศูนย์รับฝากหลักทรัพย์ เว็บไซต์ของบริษัท เป็นต้น

ในปี 2554 บริษัทฯ จัดประชุมสามัญประจำปีผู้ถือหุ้นในวันที่ 8 เมษายน 2554 ณ
สำนักงานใหญ่ของบริษัท

ความรับผิดชอบต่อผู้มีส่วนได้เสีย ได้แก่ ลูกค้า คู่แข่งขัน ผู้ร่วมค้าหรือเจ้าหนี้ พนักงาน
รัฐบาลและหน่วยงานราชการ ตลอดจนสังคมและชุมชน
จะได้รับการดูแลจากบริษัทตามสิทธิประโยชน์และความคุ้มครองด้วยความเป็นธรรมและเหมาะสม
เช่น การจัดจำหน่ายสินค้าและบริการในราคาที่ยุติธรรม
มีกำไรตามสัดส่วนที่เหมาะสมกับคุณภาพและราคาของสินค้าและบริการ
ละเว้นการสร้างอำนาจต่อรองทางการค้าด้วยวิธีต่างตอบแทน หรือสร้างเงื่อนไขบังคับให้ปฏิบัติตาม

การกำหนดกลยุทธ์และการแข่งขันทางธุรกิจอย่างยุติธรรมและมีจรรยาบรรณ
และปฏิบัติตามเงื่อนไขการค้าและสัญญาอย่างเสมอภาคและเป็นธรรมต่อผู้ร่วมค้าหรือเจ้าหนี้
การกำหนดอัตราค่าจ้างและผลตอบแทนที่เป็นธรรมต่อพนักงาน ให้ความช่วยเหลือ
สนับสนุนการฝึกอบรมและพัฒนาบุคลากรเพื่อเพิ่มพูนความสามารถและความก้าวหน้าในวิชาชีพ

นอกจากนี้ ยังคำนึงถึงหน้าที่ในฐานะพลเมืองที่ดีโดยประกอบธุรกิจโดยปฏิบัติตามข้อกฎหมาย
การจัดทำรายงานบัญชีและการเสียภาษีอย่างถูกต้อง ตลอดจนให้ความช่วยเหลือด้านต่าง ๆ
ที่เป็นประโยชน์แก่สังคมและชุมชน

การเปิดเผยข้อมูลและความโปร่งใส
ทั้งข้อมูลทั่วไปและข้อมูลทางการเงินของบริษัทตามข้อกำหนดของตลาดหลักทรัพย์แห่งประเทศไทย
การเปิดเผยนโยบายกำกับดูแลกิจการและนโยบายที่เกี่ยวข้อง
ตลอดจนรายงานผลปฏิบัติงานของคณะกรรมการและคณะทำงานต่าง ๆ
อย่างถูกต้องครบถ้วนผ่านช่องทางสื่อสารต่าง ๆ ดังปรากฎในรายงานประจำปี
แบบแสดงรายการข้อมูลประจำปี และเว็บไซด์ของบริษัท โดยมีหน่วยงาน “นักลงทุนสัมพันธ์”
(Investor Relations) เป็นผู้รับผิดชอบและดำเนินการ

ความรับผิดชอบของคณะกรรมการ ดังปรากฎใน “โครงสร้างและบทบาทหน้าที่ของคณะกรรมการ”
ซึ่งถือเป็นหน้าที่ในการพิจารณาทบทวนโครงสร้างการจัดการ
นโยบายกำกับดูแลและการควบคุมภายใน จรรยาบรรณทางธุรกิจ
และประเมินการปฏิบัติงานให้เหมาะสมกับสภาพการทำงานและสภาพแวดล้อมทางธุรกิจ ณ ปัจจุบัน

การดูแลเรื่องการใช้ข้อมูลภายใน

บริษัทมีข้อห้ามมิให้กรรมการและผู้บริหารใช้ข้อมูลภายในที่เป็นสาระสำคัญของบริษัท
และยังไม่ได้เปิดเผยต่อสาธารณะเพื่อประโยชน์ของตนเองหรือผู้อื่น
ซึ่งรวมถึงการซื้อขายหลักทรัพย์ของบริษัท โดยกรรมการ ผู้บริหาร
และพนักงานในหน่วยงานที่ทราบข้อมูลภายใน ห้ามซื้อขายหลักทรัพย์ของบริษัทในช่วงระยะเวลา 1
เดือนก่อนการเปิดเผยงบการเงินให้แก่สาธารณะ
โดยบริษัทจะแจ้งช่วงเวลาที่ควรงดซื้อขายหลักทรัพย์ของบริษัทให้กรรมการและผู้บริหารของบริษัททราบ

นอกจากนี้ ยังมีนโยบายให้บุคคลที่เกี่ยวข้องรับทราบข้อมูลเท่าที่จำเป็นต่อการปฏิบัติงานเท่านั้น
กำกับให้มีการใช้และเก็บรักษาข้อมูลสำคัญอย่างรอบคอบและระมัดระวัง การเปิดเผยข้อมูลใดๆ
ต้องได้รับการอนุญาตจากผู้บริหารของหน่วยงานนั้น

บุคลากร

จำนวนพนักงานและผลตอบแทน

ณ 31 ธันวาคม 2554 บริษัทและบริษัทย่อยมีพนักงานรวมทั้งสิ้น 813 คน
จำนวนพนักงานในแต่ละสายงานหลักมีดังนี้ คือ

  --------------------------------- ------------------ ------------------
  ประเภทพนักงาน                      บริษัท               บริษัทย่อย

  ผู้บริหาร                            17                 7

  พนักงานขายและการตลาด               215                27

  พนักงานวิศวกรรมระบบ                 184                94

  พนักงานช่างเทคนิค ธุรการ และอื่น ๆ      232                37

  รวม                               648                165
  --------------------------------- ------------------ ------------------

ทั้ง นี้ บริษัทและบริษัทย่อยไม่เคยมีข้อพิพาทด้านแรงงานในระยะ 3 ปีที่ผ่านมา

ผลตอบแทนรวมของบุคลากรของบริษัท ณ สิ้นปี 2553 รวมทั้งสิ้น 469 ล้านบาท และสิ้นปี 2554
รวมทั้งสิ้น 495 ล้านบาท ผลตอบแทนดังกล่าวประกอบด้วยเงินเดือน โบนัส ค่าคอมมิสชั่น
เงินสมทบกองทุนสำรองเลี้ยงชีพ และสวัสดิการอื่น ๆ

นโยบายในการพัฒนาบุคลากร

บริษัทกำหนดเป้าหมายการฝึกอบรมพนักงานไม่น้อยกว่าร้อยละ 50 ของจำนวนพนักงาน
โดยพนักงานต้องผ่านการฝึกอบรมไม่น้อยกว่า 6 ชั่วโมง
ซึ่งเน้นการฝึกอบรมเชิงคุณภาพจากผู้บริหารภายในองค์กร วิทยากรและ/หรือจากสถาบันต่าง ๆ
ภายนอกองค์กร ทั้งความรู้ทางวิชาชีพและความรู้ทั่วไปที่เกี่ยวข้อง
การสนับสนุนให้พนักงานเข้ารับการทดสอบความรู้ความเชี่ยวชาญจากเจ้าของผลิตภัณฑ์
เพื่อเพิ่มพูนประสิทธิภาพการปฏิบัติงาน โดยในปี 2554 มีพนักงานที่ผ่านการทดสอบรวม 87 คน
แบ่งเป็นพนักงานขายและการตลาด 12 คน และวิศวกรรมระบบ 75 คน